Invitasjon til Elverum Yngres Cup 2022 | handball.no
Elverum Yngres Cup
Invitasjon til Elverum Yngres Cup 2022
Vi ønsker alle gamle og nye håndballvenner velkommen til Elverum Yngres Cup 22.-24. april 2022.
NHF Region Innlandets tradisjonsrike håndballturnering arrangeres i Elverum 22.-24. april 2022.
Vi er glade for å kunne ønske deg og ditt lag velkommen til den store klubbturneringen i regi av NHF Region Innlandet.
Som vanlig garanterer vi at du møter det triveligste vertskapet, at vi skal ta godt vare på ditt lag og gi dere den beste turneringsopplevelsen!
God og tydelig informasjon til deltakerne er viktig for oss, og du finner info om turneringen på følgende steder:
web: yngrescup.no
Facebook: facebook.com/elverumyngrescup
Vi kommuniserer all viktig info til lagene som er påmeldt via e-post
Kampoppsett og resultater fortløpende i TA på web og i app'en MinHåndball, NHF sine systemer for kampadministrasjon.
Påmelding skjer i Profixio
Som alltid ønsker vi å kunne tilby en trivelig turnering med plass til alle og med god tilrettelegging for våre besøkende! Så langt som råd er tilrettelegger for deg, men vi er også åpne på at både hvor du bor og hvor kampene går, er en stor kabal, og vi vet at vi ikke kan imøtekomme alle ønsker.
Nedenfor finner du all info du trenger før du melder deg på turneringen: Klasseinndeling i 2022:
J/G 9, født 2012 eller senere
J/G 10, født 2011 eller senere
J/G 11, født 2010 eller senere
J/G 12, født 2009 eller senere
J 13, født 2008 eller senere
J/G 14, født 2007 eller senere
J 15, født 2006 eller senere
J/G 16, født 2005 eller senere
Det er rene klasser for alle årsklasser bortsett fra G 13 og G 15.
Vi ønsker å gi gutteklassene G14 og G16 større fokus og et bedre kamptilbud, da vi av erfaring vet at det dessverre er få guttelag til å ha gode puljer om vi har rene aldersklasser.
Det er ikke anledning til å stille med gutter og jenter på samme lag.
Turneringen starter fredag kl. 1800. Alle lag må regne med og spille sin første kamp innen kl. 1000 på lørdag. Alle klasser kan få kamper også fredag, men det er i hovedsak klassene 12-16 år som spiller kamper også fredag. Siste finale starter søndag senest kl. 18.00.
Klassene 9 og 10 år spiller 5'er håndball på kortbane.
Klassene 11 og 12- år spiller 6'er håndball på normal banestørrelse, 11-åringene spiller med nedsenket tverrligger.
Klassene J/G 9, 10, 11 og 12 spiller enkel serie uten sluttspill.
Alle lagene får minimum 4 kamper.
I klassene J13, 14, 15 og 16 og G 14, 16 vil lagene bli inndelt i puljer på 3-6 lag.
Innledende puljer spilles som enkel serie (dobbel ved 3 lag i puljen).
Det spilles normalt sluttspill i klassene 13-16.
De to beste lagene i hver pulje går til A-sluttspill, og de resterende lagene i puljen går til B-sluttspill. Gjennomføring av A og B-sluttspill forutsetter god nok påmelding pr. klasse, alternativt spilles bare A-sluttspill.
Klasser – Spilletid – Ballstørrelse:
Spilletid innledende
Spilletid finale
Kampene vil foregå i Elverum i følgende haller:
Terningen Arena, Elverumshallen, Elvishallen, og i idrettshallen på Ydalir skole.
Ved stor påmelding vil også haller i nærområdet rundt Elverum bli tatt i bruk.
Herneshallen, Søndre Elverum Idrettshall og Løtenhallen er da aktuelle haller.
A-finalene spilles i Terningen Arena.
B-finalene spilles i Elverumshallen.
Transport under turneringen:
Terningen Arena og Ydalir ligger 15 min gangavstand fra Elverum sentrum, mellom de øvrige hallene er det kort gangavstand.
Herneshallen, Søndre Elverum Idrettshall og Løtenhallen ligger i 10-15 min. reiseavstand med bil fra Elverum sentrum.
Transport mellom haller og der lagene bor er lagenes eget ansvar.
Lag som ikke selv har tilstrekkelig transport kan bestille hos arrangør, dette mot en avgift.
Mer info om bestilling av transport gis når kampoppsettet er klart.
A-finalevinnerne og de tapende A-finalistene tildeles Elverum Yngres Cup's pokal, medaljer og t-skjorter. Vinnerne av B-finalene tildeles pokal. I klassene J/G 9, 10, 11 og 12 år får alle spillerne Elverum Yngres Cup medaljer.
Turneringen spilles etter NHF's bestemmelser, med det unntak at det ikke er tillatt for laglederne å be om lags time-out.
Det er ikke anledning til å spille på to eller flere lag i samme aldersklasse.
Vi forutsetter at det for spillere fra og med 13 år er betalt lisens. Dette er spillerens eget ansvar.
Overnatting og bespisning:
Overnatting for tilreisende lag vil foregå på skoler og evt. andre forsamlingslokaler i Elverumsområdet. Sovepose og liggeunderlag må medbringes. Minimum en voksen ansvarlig leder må overnatte sammen med spillerne.
Frokost og kveldsmat serveres på skolen, mens varmmaten serveres på Scandic Central Elverum i sentrum. Overnatting og bespisning må forhåndsbestilles sammen med påmelding
Lenke til kampprogram med nærmere informasjon om arrangementet vil bli sendt til de påmeldte klubbene via e-post, samt at dette vil bli distribuert på turneringens hjemmeside via TA (Turneringsadmin) og i app'en MinHåndball
Lagspåmelding kr 1695.-
Inneholder servering/overnatting, inngang i haller og aktiviteter.
Pris kr 1195.- per. pers.
Dette kortet er for alle som ikke kjøper A-kort.
Kortet gir adgang i alle haller og aktiviteter i regi av turneringen, også konsert evt. andre aktiviteter i regi av arrangør.
Pris kr 150,- per. pers.
Det er også mulig å kjøpe bare enkeltdeler av A-kortet, da til følgende priser:
Overnatting, pr natt kr 275.-
Frokost, pr stk. kr 100.-
Middag, pr stk. kr 150.-
B-kort må da kjøpes i tillegg kr 150.-
Ekstra kveldsmat fredag kan bestilles, den serveres på skolen, kr. 100.-
Henvendelser rettes til NHF Region Innlandet på tlf. 480 95 500 eller turneringskoordinator Merethe Kjellberg tlf. 906 35 088.
Alternativt via e-post til:
nhf.innlandet@handball.no eller merethe.kjellberg@handball.no
Påmelding må skje innen 15. februar 2022. Påmelding skjer via Profixio. Her genereres det faktura som må betales for at deltakelse skal være bekreftet.
Bestilling av deltakerkort og annet er også bindende etter samme vilkår.
Reduksjon av antall deltakerkort og andre bestillinger kan ikke skje etter 15. mars 2022
Prinsippet først til mølla gjelder – vær tidlig ute med din påmelding.
Påmelding av laget, samt bestilling av deltakerkort og overnatting skjer ved å sende inn et elektronisk påmeldingsskjema, link til påmelding finner du her.